CELEX: 62020TN0666
Language: sk
Date: 2020-11-06 00:00:00
Title: Vec T-666/20: Žaloba podaná 6. novembra 2020 – Thunus a i./EIB

25.1.2021   
            
            
               SK
            
            
               Úradný vestník Európskej únie
            
            
               C 28/54
            
         
      Žaloba podaná 6. novembra 2020 – Thunus a i./EIB
      (Vec T-666/20)
      (2021/C 28/84)
      Jazyk konania: francúzština
      
         Účastníci konania
      
      
         Žalobcovia: Vincent Thunus (Contern, Luxembursko) a päť ďalších žalobcov (v zastúpení: L. Levi, advokátka)
      
         Žalovaná: Európska investičná banka
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú, vrátane námietky nezákonnosti, ktorá je v nej uplatnená,
               
            a v dôsledku toho:
      
                  —
               
               
                  zrušil rozhodnutie obsiahnuté vo výplatných listinách žalobcov za marec 2020 o obmedzení ročnej úpravy základného platu na 0,7 % za rok 2020 od 1. januára 2020, a v dôsledku toho zrušil aj podobné rozhodnutia obsiahnuté v neskorších výplatných listinách,
               
            
                  —
               
               
                  a uložil preto žalovanej
                  
                              —
                           
                           
                              povinnosť zaplatiť z titulu náhrady majetkovej ujmy (i) zostatok platu zodpovedajúci uplatneniu ročnej úpravy za rok 2020, t. j. navýšenie o 1 % za obdobie od 1. januára 2020 do 31. decembra 2020, (ii) zostatok platu zodpovedajúci dôsledkom uplatnenia ročnej úpravy vo výške 0,7 % za rok 2020 na výšku platu vyplácaného od januára 2020, (iii) úroky z omeškania zo zostatkov platu až do úplného zaplatenia dlžných súm, pričom sadzba úrokov z omeškania bude vypočítaná na základe sadzby určenej Európskou centrálnou bankou pre hlavné refinančné operácie uplatniteľnej v rozhodnej dobe a navýšenej o tri percentuálne body,
                           
                        
            
                  —
               
               
                  a prípadne vyzval žalovanú, aby v rámci opatrení na zabezpečenie priebehu konania predložila nasledujúce dokumenty, ak ich nepredloží z vlastnej vôle:
                  
                              —
                           
                           
                              správu platového podvýboru pre správnu radu z decembra 2019,
                           
                        
                              —
                           
                           
                              informáciu riaditeľstva pre personál riadiacemu výboru z 19. novembra 2019 obsahujúcu zmenenú verziu výročnej správy o odmenách (CS-PERS/HRPLC/RRP/2019-030/BAHVBA) a verziu výročnej správy o odmenách oznámenú správnej rade,
                           
                        
                              —
                           
                           
                              informáciu generálneho tajomníka pre riadiaci výbor z 28. novembra 2019 obsahujúcu operačný plán EIB na rok 2020 (SG/IS/PBA/2019-1506) a verziu operačného plánu EIB na rok 2020 predloženú správnej rade v decembri 2019,
                           
                        
                              —
                           
                           
                              rozhodnutie správnej rady z 12. decembra 2019 (prílohy 2 a 2 (ii) k PV/20/01),
                           
                        
                              —
                           
                           
                              informáciu riaditeľstva pre personál z 31. januára 2020 (CS-PERS/HRPLC/RRP/2020-002/SGBA),
                           
                        
                              —
                           
                           
                              rozhodnutie riadiaceho výboru zo 6. februára 2020 (MC-040-ADM-20200206),
                           
                        
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú dva žalobné dôvody v súvislosti s rozhodnutím správnej rady z 18. júla 2017 a štyri žalobné dôvody v súvislosti s rozhodnutím správnej rady z 12. decembra 2019 a rozhodnutím riadiaceho výboru zo 6. februára 2020.
      Pokiaľ ide o rozhodnutie správnej rady z 18. júla 2017:
      
                  1.
               
               
                  Prvý žalobný dôvod je založený na porušení zásady právnej istoty.
               
            
                  2.
               
               
                  Druhý žalobný dôvod je založený na porušení článku 20 a prílohy I podmienok zamestnávania (ďalej len „Staff Regulation I“) a porušení legitímnej dôvery a nadobudnutých práv.
               
            Pokiaľ ide o rozhodnutie správnej rady z 12. decembra 2019 a rozhodnutie riadiaceho výboru zo 6. februára 2020:
      
                  1.
               
               
                  Prvý žalobný dôvod je založený na porušení práva na ročnú úpravu platu pokrývajúcu aspoň výšku inflácie v Luxembursku a na porušení článku 20 a prílohy I Staff Regulation I.
               
            
                  2.
               
               
                  Druhý žalobný dôvod je založený na porušení procesných záruk podľa článku 41 Charty základných práv Európskej únie.
               
            
                  3.
               
               
                  Tretí žalobný dôvod je založený na porušení práva na konzultáciu a vyjednávanie s kolégiom.
               
            
                  4.
               
               
                  Štvrtý žalobný dôvod je založený na porušení zásady proporcionality.
               
            Návrhom na náhradu škody žalobcovia požadujú zaplatenie dlžného rozdielu v plate, teda 1 % od 1. januára 2020 (vrátane vplyvu tohoto zvýšenia na peňažné výhody) spolu s úrokom z omeškania.